Seetõttu ongi paraku nii, et kuna erinevatel põhjustel, mille üleslugemine veniks  liiga pikaks ja mis suurel määral ei tulene inimestest endist, arvab keskmine kodanik, et ilus on blond, kõhn ja valge naeratusega naisterahvas, tunduvad sellistele tingimustele vastavad inimesed juba automaatselt läbilöögivõimelisemad ning seetõttu antakse neile omakorda paremad võimalused läbi lüüa. Nõiaring, kus tegeliku võimekusega ei ole midagi pistmist. Kuna ma olen endiselt meessoost, siis ma vastupidi ei saa kaasa rääkida, aga võin teha üleskutse, et keskmised meesterahvad, mõelge nüüd päris ausalt,  millise valiku te samade teadmiste ja oskuste puhul teeksite, kui näiteks finantsjuhiks või kvaliteedikontrolöriks soovib tööle kandideerida esiteks 35-aastane tüse halli kontorikostüümi kandev punapea ning teise kandidaadina sale 35-aastane halli kostüümi kandev blond?